b'\n_START_ARTICLE_\n\xc3\x85dalsfjellene\n_START_PARAGRAPH_\n\xc3\x85dalsfjellene (eller \xc3\x85dalsfjella) er et fjellomr\xc3\xa5de i Ringerike kommune som strekker seg nordover fra Skollerud i \xc3\x85dal og V\xc3\xa6lsvatna i Soknedalen til Vidalen i nordvest og Vassfarfoten p\xc3\xa5 grensen mot Vassfaret og S\xc3\xb8r-Aurdal i Oppland i nord. Fjellkjeden ligger mellom Sperillen i \xc3\xb8st og Str\xc3\xb8msoddbygda i Soknedalen i vest._NEWLINE_\xc3\x85dalsfjellene best\xc3\xa5r av en rekke mindre topper og fjell, med Vikerfjellmassivet som det st\xc3\xb8rste og h\xc3\xb8yeste. Gyranfisen (1 127 moh.) er det h\xc3\xb8yeste punktet p\xc3\xa5 Vikerfjell, med Treknatten (1 101 moh.) i nord som det nest h\xc3\xb8yeste punktet. Her finnes dessuten Vikerfjell naturreservat, et cirka 80 186 daa naturreservat._NEWLINE_S\xc3\xb8r for Vikerfjell ligger ogs\xc3\xa5 Urdevassfjellet (953 moh.) og H\xc3\xb8gfjell (1 010 moh.). I s\xc3\xb8rvest for ligger Tjuvenborgen (en gammel bygdeborg).'